1.3.Competitiveness for growth and jobs

1.2.Horizontal priorities in the EU budget

1.8.Special instruments

Section 2 – Internal control and financial management 41

2.1.The Commission manages the EU budget in a complex environment43

2.2.The Commission relies on various instruments to ensure that the taxpayers’ money is well managed49

2.3.The Commission’s control results confirm that the EU budget is well protected58

2.4.Further developments: outlook for 2020 and the 2021-2027 period70

PIELIKUMI 73





Priekšvārds

Ar gandarījumu nododu jums ES budžeta gada pārvaldības un izpildes ziņojumu par 2019. finanšu gadu. Ziņojumā ir sniegts pārskats par ES budžeta izpildi, pārvaldību un aizsardzību, un tas ir daļa no Komisijas integrētā finanšu un pārskatatbildības ziņojumu kopuma. Ar to tiek pildītas Komisijas saistības, kas noteiktas Līgumā par Eiropas Savienības darbību ( ) un Finanšu regulā ( ), un tas ir būtiska augsti attīstītas finanšu pārskatatbildības sistēmas daļa.

2019. gads bija pēdējais 2014.–2019. gada sasaukuma gads, tāpēc galvenā uzmanība tika pievērsta tam, lai pabeigtu darbu pie Junkera Komisijas prioritātēm un sagatavotu pāreju uz jauno Komisiju, kuru vada priekšsēdētāja fon der Leiena.

ES budžets palīdz stiprināt Eiropas ekonomiku un to padarīt noturīgāku. Apmēram puse budžeta tiek atvēlēta gudrai un iekļaujošai izaugsmei. Tas tiek izmantots arī ieguldījumiem nākotnē, jo īpaši pārejai uz zaļāku un digitālāku Eiropu. 2019. gadā ES budžets vēlreiz parādīja, ka tas var ievērojami uzlabot ES pilsoņu dzīvi daudzās jomās, piemēram, ar labākiem transporta piedāvājumiem, labāku savstarpējo savienojamību mājās un ceļojot vai ar vides uzlabošanu, izpildot solīto tērēt vismaz 20 % klimata pārmaiņu apkarošanai. ES budžets arī sniedza atbalstu Eiropas vienotai tātitreakcijai migrācijas un drošības jomā.

ES budžetam arī turpmāk būs liela nozīme vērienīgā Eiropas zaļā kursa atbalstīšanā. Tajā pašā laikā tas ir ir priekšplānā jaunu izaicinājumu risināšanai: pašreizējā krīzē mēs esam izmantojuši visu budžeta elastīgumu, lai finansējumu ātri novirzītu tur, kur krīzes seku novēršana ir visvairāk vajadzīga.

Tāpat pašreizējā koronavīrusa krīze vēlreiz parādīja, cik svarīgi ir, ka ES var paļauties uz pārdomātu un elastīgu daudzgadu finanšu shēmu. Iespēju robežās un, ievērojot regulējuma elastīgumu, tas paredz līdzekļus, lai varētu rīkoties un ātri reaģēt uz neparedzētām un nepieredzētām krīzēm. Atveseļošanas instrumenta Next Generation EU atbalstītais ES ilgtermiņa budžets būs arī atveseļošanas pasākumu centrā, uzskatāmi pierādot tā spējas darboties kā solidaritātes, atbildības un inovāciju katalizatoram, vienlaikus nodrošinot pareizu finanšu pārvaldību visā tā finansēto programmu dzīves ciklā.

Komisijai ir ļoti svarīgi panākt, lai ES budžets tiktu izlietots atbildīgi un pareizi, kā arī sadarboties ar visām iesaistītajām personām, lai nodrošinātu, ka tas dod taustāmu rezultātu uz vietas. Šajā ziņojumā ir izklāstīti pasākumi, kas tiek īstenoti, lai nodrošinātu, ka ES budžets tiek pārvaldīts saskaņā ar augstākajiem pareizas finanšu pārvaldības standartiem.

Komisija rūpīgi pārrauga ES budžeta īstenošanu uz vietas. Ja tiek atklāts, ka dalībvalstis, starpnieki vai galīgie finansējuma saņēmēji ir nepareizi izmantojuši ES līdzekļus, Komisija nekavējoties veic pasākumus šo kļūdu novēršanai un attiecīgā gadījumā līdzekļu atgūšanai. Komisija lēš, ka pēc nākamā(-o) gada(-u) korekcijām un atgūtajām summām atlikušais 2019. gada izdevumu kļūdu līmenis būs zemāks par 1 %, kas ir daudz mazāk par 2 % būtiskuma slieksni. Ar šo ziņojumu Komisija uzņemas vispārējo politisko atbildību par ES budžeta pārvaldību 2019. gadā.